Document ID: /roh_data/filtered/Billingualer_Corpus_interleaved-de-rm.jsonl.gz/1650

This is a text translated from German to Rumantsch Grischun.
Tag des Denkmals lädt ans Wasser ein

Bereits zum 16. Mal wird in 48 Ländern Europas der Europäische Tag des Denkmals durchgeführt. Die Denkmalpflege Gaubünden, der Südbündner Heimatschutz und das Kulturzentrum NAIRS in Scuol laden am Wochenende vom 12./13. September zu diesem Anlass ins Unterengadin ein. Zu erkunden gibt es Bauwerke, die mit dem Wasser in Beziehung stehen.

Der diesjährige Europäische Tag des Denkmals ist dem gebauten und kulturellen Erbe gewidmet, das sich am Wasser befindet oder in Beziehung zu dieser natürlichen Ressource steht. Für die Entwicklung des Engadins sind das Wasser und der daraus entstandene Bädertourismus in jeder Hinsicht von höchster Bedeutung. Die Bade- und Trinkkur gehört zu den ältesten Heilpraktiken. So sind auch die ersten grossen Hotels in Scuol/Nairs - aber auch in St. Moritz - in der Mitte des 19. Jahrhunderts direkt am Wasser entstanden.

Vom Kurhaus Tarasp…

Die Bonifazius-, Carola-, Emerita- und Luziusquellen waren einst international bekannt und zogen zahlreiche Wassertouristen ins Unterengadin. Ein Spaziergang durch den geologisch interessanten Inneinschnitt bei Nairs führt Interessierte an den Quellen und am heute versiegten Geysir vorbei. Dabei lernen sie die "Architektur des Wassers" kennen.

Kurz nach dem 1865 eröffneten Kurhaus Bad Tarasp entschloss sich die Bauherrschaft zum Bau einer neuen Trinkhalle am gegenüber liegenden Innufer. Am Fuss der steilen Felswand über dem Inn errichtete Bernhard Simon 1874-1876 den historistischen Bau mit der langgestreckten Wandelhalle, die "Büvetta".

Der Ausbau zum Kurzentrum Tarasp erfolgte auf der Geländeterrasse von Vulpera gegen Ende des 19. Jahrhunderts durch die Gebrüder Duri und Chasper Pinösch aus Ardez. Sie errichteten 1896-1897 das Kurhotel Waldhaus. Mit diesem Grand Hotel und seiner Terrasse wurde den Kurgästen eine exklusive Hotelunterkunft an schönster Aussichtslage über dem Inn zur Verfügung gestellt. Karl Koller erbaute das Hotel Schweizerhof 1898-1900. Es erfuhr in der Zwischenzeit mehrere Umbauten, unter anderem eine Erweiterung in den Jahren 1913-1914 durch J. Weidmann. Die Gesellschafts- und Speiseräume zeigen eine reiche Jungendstilausstattung.

Das angrenzende Freibad Vulpera wurde als eine der ersten Anlagen dieser Art in der Schweiz 1930 eröffnet.

… zum ehemaligen Bäderhaus in Nairs

Das ehemalige Bäderhaus in Nairs von Valentin Koch & Ernst Seiler, heute Center da cultura NAIRS, wurde 1913 eröffnet. Der Längsbau mit Loggia erstreckt sich über die ganze Eingangsseite. Im Erdgeschoss befanden sich Bäder und Ruheräume. Im ersten Obergeschoss waren Hydrotherapieanlagen mit Warm- und Heissluftbädern und elektrischen Applikationen sowie Inhalationsräume untergebracht. Mehrere Quellen in unmittelbarer Nähe machten das Kurhaus für die "Fahrt ins Bad" besonders attraktiv. Unterdessen ist das internationale Künstlerhaus und regionale Kulturzentrum für zeitgenössische Kunst NAIRS seit mehr als 20 Jahren in der Kunstproduktion, Kunstpräsentation und Kulturvermittlung aktiv. Der Besucher trifft hier auf ein Hauptwerk neuklassizistischer Architektur in Graubünden.

Nebst den Bauten, die für die Trink- und Bäderkur errichtet worden sind, wird am Tag des Denkmals eine Vielfalt unterschiedlicher Brücken gezeigt, welche sich harmonisch in die Umgebung des Inns integrieren. Der abgegangenen gedeckten Holzbrücke bei Nairs folgten eiserne Strassen- und Fussgängerbrücken und in jüngster Zeit eine neue Hochbrücke nach Vulpera.

Zur Kur gehörten früher das Spazieren zu den einzelnen Quellen, das Trinken des frischen Quellwassers und das Verweilen vor Ort. Das Dorfbild von Scuol ist geprägt vom alleengesäumten Stradung, den stattlichen Engadinerhäusern, den Hotels und den einladenden Plätze mit Brunnen.

Die um 1040 erbaute imposante Burg Tarasp erhielt den Namen von ihren ursprünglichen Bewohnern, den Herren von Tarasp. Unvergleichlich ist ihre das Tal beherrschende Lage auf einem Hügel. Die heutige Gestalt der Anlage ist stark geprägt von den Wiederaufbauarbeiten zu Beginn des 20. Jahrhunderts unter dem damaligen Besitzer Karl August Lingner. Die Ausstattung setzt sich aus wertvollen Stücken zusammen, die aus verschiedenen Epochen und aus ganz Mitteleuropa stammen.

Ein Tag zum Geniessen

Seit seiner ersten Durchführung 1994 hat sich der Tag des Denkmals zur grössten Veranstaltung im Bereich der Sensibilisierung für Kulturgüter-Erhaltung entwickelt. Ziel der Veranstaltung ist es, bei einem breiten Publikum das Interesse an unseren Kulturgütern und deren Erhaltung zu wecken. An über hundert verschiedenen Orten in der ganzen Schweiz sind Interessierte zu Führungen, Atelier- und Baustellenbesichtigungen, Exkursionen sowie vielen weiteren Veranstaltungen eingeladen.

Organisiert werden die Besichtigungen am Denkmaltag vorab von den eidgenössischen, kantonalen und städtischen Fachstellen für Denkmalpflege und Archäologie. Sie wählen jedes Jahr die Objekte aus, knüpfen Kontakte zu den Eigentümern und organisieren die Führungen und Veranstaltungen vor Ort. Die NIKE ist für die landesweite Koordination der rund zweihundert Anlässe, für die nationale Medien- und Öffentlichkeitsarbeit sowie die Publikation des Programms in Form einer Broschüre und im Internet zuständig.

Der Europäische Tag des Denkmals ist ein kulturelles Engagement des Europarates und wird von diesem offiziell lanciert. Unterstützt wird die Initiative auch durch die Europäische Union. Der Denkmaltag findet in 48 europäischen Ländern statt.

Auskunftsperson

Marcus Casutt, Kantonaler Denkmalpfleger, Amt für Kultur, Tel. 081 257 27 91

Gremium: Amt für Kultur

Quelle: dt Amt für Kultur

09.09.2009
Il di dal monument envida da visitar l'aua

Gia per la 16avla giada ha lieu il di europeic dal monument en 48 pajais da l'Europa. La tgira da monuments dal Grischun, la protecziun da la patria dal Grischun dal sid ed il center da cultura NAIRS a Scuol envidan per la fin d'emna dals 12 e 13 da settember a questa manifestaziun en l'Engiadina bassa, nua ch'ins po scuvrir stabiliments che stattan en connex cun l'aua.

Il di europeic dal monument è deditgà quest onn a l'ierta architectonica e culturala che sa chatta sper l'aua u che stat en in connex cun questa resursa natirala. Per il svilup da l'Engiadina han l'aua ed il turissem da bogns, ch'è sa sviluppà sin basa da l'aua, ina gronda impurtanza en tuts reguards. La cura da bogn e la cura da baiver aua tutgan tar las praticas curativas las pli veglias. Uschia èn er ils emprims gronds hotels a Scuol/Nairs – ma er a San Murezzan – vegnids construids la mesadad dal 19avel tschientaner directamain sper l'aua.

Da la chasa da cura da Tarasp ...

Las funtaunas "Bonifazi", "Carola", "Emerita" e "Luzi" eran enconuschentas pli baud sin l'entir mund ed han attratg numerusas turistas e numerus turists d'aua en l'Engiadina bassa. Ina spassegiada tras il fenomen geologic interessant da la chavorgia da l'En a Nairs maina las persunas interessadas a las funtaunas, ma er al geisir ch'è oz exaurì. Uschia emprendan ellas ad enconuscher la "architectura da l'aua".

Curt suenter che la chasa da cura dal Bogn Tarasp era vegnida averta l'onn 1865, èn ils patruns da construcziun sa decidids da construir ina nova "halla da baiver" da l'autra vart da l'En. Al pe d'ina paraid-crap stippa sur l'En ha Bernhard Simon construì da 1874 fin 1876 l'edifizi istoristic cun il lung corridor, la "Büvetta".

Il center da cura da Tarasp è vegnì erigì sin la terrassa topografica da Vulpera vers la fin dal 19avel tschientaner tras ils frars Duri e Chasper Pinösch dad Ardez. Ils onns 1896 e 1897 han els construì l'hotel da cura Waldhaus. Quest grandhotel e sia terrassa han purschì als giasts da cura in alloschi exclusiv cun in panorama magnific sur l'En. Karl Koller ha construì l'hotel Schweizerhof da 1898 fin 1900. En il fratemp hai dà differentas midadas da construcziun, tranter auter in engrondiment ils onns 1913 e 1914 tras J. Weidmann. Ils saluns e las salas da mangiar disponan da ritgas decoraziuns da jugendstil.

Il bogn avert cunfinant da Vulpera è vegnì avert l'onn 1930 sco in dals emprims stabiliments da quest gener en Svizra.

... a l'anteriura chasa da bogns a Nairs

L'anteriura chasa da bogns da Valentin Koch e dad Ernst Seiler a Nairs, ch'è oz il center da cultura NAIRS, è vegnida averta l'onn 1913. L'edifizi lung cun ina loggia s'extenda sur l'entira vart da l'entrada. En il plaunterren sa chattavan bogns e locals da quietezza. En l'emprim plaun eran indrizs d'idroterapia cun bogns d'aria chauda e fraida e cun applicaziuns electricas sco er locals d'inhalaziun. Grazia a pliras funtaunas en la proxima vischinanza era la chasa da cura spezialmain attractiva per excursiuns termalas. Sco chasa d'art internaziunala e sco center da cultura regiunal per art contemporan è il center NAIRS dentant activ dapi passa 20 onns en la producziun, en la preschentaziun ed en l'intermediaziun d'art. Las visitadras ed ils visitaders sa scuntran qua cun in'ovra principala da l'architectura neoclassicistica dal Grischun.

Ultra dals edifizis ch'èn vegnids construids per las curas da baiver aua e per las curas da bogn vegnan mussadas al di dal monument bleras differentas punts che s'integreschan armonicamain en la cuntrada da l'En. Suenter la punt da lain cun tetg a Nairs èn vegnidas construidas punts da fier per vias e per sendas, e novissimamain vegn erigida ina nova punt auta per Vulpera.

Far ina cura vuleva dir pli baud: spassegiar tar las singulas funtaunas, baiver lur aua frestga e sa trategnair al lieu. Il maletg dal vitg da Scuol è caracterisà dal stradun flancà d'aleas, da las magnificas chasas engiadinaisas, dals hotels e da las plazzas attractivas cun lur bigls.

Il chastè imposant da Tarasp, ch'è vegnì construì enturn l'onn 1040, ha survegnì ses num da ses abitants oriunds, dals signurs da Tarasp. Incumparegliabla è sia posiziun sin in crest che dominescha la val. La cumparsa actuala dal stabiliment è caracterisà fermamain da las lavurs da reconstrucziun dal cumenzament dal 20avel tschientaner sut Karl August Lingner, il possessur da quella giada. Il mobigliar sa cumpona da tocs prezius che derivan da differentas epocas e da l'entira Europa centrala.

In di da giudair

Dapi ch'el è vegnì realisà l'emprima giada l'onn 1994, è quest di sa sviluppà a l'occurrenza la pli gronda en il sectur da la sensibilisaziun per il mantegniment da bains culturals. L'occurrenza ha la finamira da svegliar tar in vast public l'interess per noss bains culturals e per lur mantegniment. En passa 100 differents lieus da tut la Svizra èn persunas interessadas envidadas da sa participar a turas guidadas, a visitas d'ateliers e da plazzals, ad excursiuns sco er a bleras autras occurrenzas.

Las visitas dal di dal monument vegnan organisadas en emprima lingia dals posts spezialisads federals, chantunals e municipals per la tgira da monuments e per l'archeologia. Els tschernan mintga onn ils objects, contacteschan las proprietarias ed ils proprietaris ed organiseschan las turas guidadas e las occurrenzas al lieu. Il center NIKE è responsabel per la coordinaziun da las var 200 occurrenzas en l'entira Svizra, per la lavur naziunala da medias e da publicitad sco er per la publicaziun dal program en furma da broschura ed en l'internet.

Il di europeic dal monument è ina manifestaziun culturala che vegn lantschada uffizialmain dal cussegl da l'Europa. El vegn er sustegnì da l'uniun europeica. Il di dal monument ha lieu en 48 pajais europeics.

Infurmaziuns

Marcus Casutt, tgirader chantunal da monuments, uffizi da cultura, tel. 081 257 27 91

Gremi: uffizi da cultura

Funtauna: rg uffizi da cultura

09.09.2009